TRABALLOS NO MES DE ABRIL
Transplantaranse os sementeiros de Tomates e Pementos.
Neste mes, polo San Xurxo seméntase o millo e o liño, as cabazas, sandías e melóns e tamén as fabas (xudías verdes).
Os froiteiros están floridos, as leitugas vanse trasplantando dos morteiros ao mesmo tempo que van medrando.
Póñenselle paus ou guías aos chícharos, tirabeques, fabas altas, si ainda non os tes postos.
Os gandeiros comezan coa ensila da herba.
No mes de abril chove con frecuencia e é moi importante que cada vez que escampe se sachen os froitos, allos, cebolas, leitugas e demais produtos da horta xa que si non se fai encheránsenos de herbas.
Perdura na actualidade nalgunhas casas a costume de aproveitar a cinza das cociñas de leña de todo o inverno. Cinza que nos virá moi ben para botar nos regos dos allos e outras prantas para protexelos logo da sacha.
Consello para os TOMATES recén trasplantados:
"Metelos en botellas baleiras de auga de 5 ou 8 litros cando son trasplantados faraos menos vulnerables aos cambios climáticos". Si o tempo acompaña ao transpantarse pódeselle espetar unha ramiña de loureiro para protexelo dos raios forte de sol de abril.
Abril é un fermoso mes de prantas e flores, tanto ornamentais como silvestres. No campo poderás recolectar prantas menciñais.
Tamén che pode interesar: